მეტასამყარო
მეტასამყარო (ინგლ. metaverse, მეტავერსი) — ვირტუალური სამყარო, სადაც ადამიანები ერთმანეთთან და ციფრულ ობიექტებთან, ვირტუალური რეალობის ტექნოლოგიების დახმარებით, საკუთარი ავატარების მეშვეობით ურთიერთქმედებენ. ურთიერთქმედება შესაძლოა ხდებოდეს, როგორც სხვადასხვა ტექნოლოგიური მოწყობილობებით, ასევე ტრადიციული პერსონალური კომპიუტერებით, მათ შორის ვირტუალური და აუგმენტური რეალობის სათვალეებით. მეტასამყარო გარკვეული შეზღუდვებით უკვე არსებობს ისეთ პლატფორმებზე, როგორიც არის: VRChat და Decentraland, ან თამაშებში: Second Life.